ΤΕΧΝΙΚΕΣ  ΠΡΟΔΙΑΓΡΑΦΕΣ
ΚΑΘΕΤΟΥ ΚΛΙΒΑΝΟΥ ΥΓΡΗΣ ΑΠΟΣΤΕΙΡΩΣΗΣ ΧΩΡΗΤΙΚΟΤΗΤΑΣ ΤΟΥΛΑΧΙΣΤΟΝ 65 ΛΙΤΡΩΝ

                                      ΤΕΜΑΧΙΟ  ΕΝΑ (1) ΠΡΟΫΠΟΛΟΓΙΣΜΟΥ ΜΕ Φ.Π.Α.: 25.000€
Ο κλίβανος υγρής αποστείρωσης κάθετου τύπου να είναι πλήρης, καινούργιος, αμεταχείριστος, σύγχρονης τεχνολογίας, κατασκευασμένος σύμφωνα με τις τελευταίες διεθνείς προδιαγραφές ασφάλειας, ωφέλιμης χωρητικότητας τουλάχιστον 65 [lit] και να περιέχει όλα τα εξαρτήματα που απαιτούνται για την άριστη λειτουργία του.

Να είναι κατάλληλος για αποστείρωση υλικών χωρίς συσκευασία και τυλιγμένα, στερεά, πορώδη αντικείμενα, κοίλα σκεύη και υγρά.
Να λειτουργεί με τάση δικτύου 220[V] - 50[Hz] χωρίς ιδιαίτερες απαιτήσεις στην παροχή ρεύματος και η ηλεκτρική τροφοδοσία του να γίνεται από ρευματοδότη τύπου shuko, ισχύος  περίπου 3500[W].

Να είναι συμβατός όσον αφορά την λειτουργία του κατά EN 13060.

Να είναι αυτόκαυστος κλίβανος πλήρους τάξης Β (CLASS B) και να περιλαμβάνει κύκλους ελέγχου Vacuum test (δοκιμή κενού), BOWIE DICK & HELIX.
Ο θάλαμος και το καπάκι να είναι κατασκευασμένα από ανοξείδωτο ατσάλι AISI-316L.

Να περιέχει είσοδο στο θάλαμο για εξωτερικό αισθητήρα επικύρωσης.

Να διαθέτει ενσωματωμένη γεννήτρια ατμού για άμεση παραγωγή ατμού.
Να διαθέτει ξεχωριστή ισχυρή αντλία κενού.
Να διαθέτει έγχρωμη οθόνη αφής για εύκολο προγραμματισμό και επιλογή παραμέτρων για τη διαδικασία αποστείρωσης.

Να υπάρχει η δυνατότητα ρύθμισης από τον χρήστη των παραμέτρων αποστείρωσης όπως: θερμοκρασία, χρόνο αποστείρωσης, χρόνο στεγνώματος και αριθμό προκενών.
Να διαθέτει τουλάχιστον 12 προκαθορισμένα προγράμματα αποστείρωσης, ανάλογα με το είδος του προς αποστείρωση υλικού.
Να διαθέτει αλλά 20 τουλάχιστον προγράμματα με δυνατότητα ρύθμισης του ανάλογα με τις απαιτήσεις του χειριστή. Θα εκτιμηθεί ο αριθμός τους.

Να έχει δυνατότητα προγραμματιζόμενης αυτόματης εκκίνησης σε ημερομηνία και ώρα.
Να έχει δυνατότητα αποθήκευσης περισσότερων των 100 κύκλων.

Η τροφοδοσία με νερό να γίνεται εύκολα από τον χειριστή με μελλοντική δυνατότητα μόνιμης σύνδεσης με τα δίκτυα νερού & αποχέτευσης.
Να διαθέτει ανιχνευτή στάθμης νερού.

Να υπάρχει εξωτερικός είτε ενσωματωμένος εκτυπωτής των παραμέτρων.
Να υπάρχει η δυνατότητα αποθήκευσης παραμέτρων αποστείρωσης σε usb stick.

Να διαθέτει θύρα  Ethernet για σύνδεση με υπολογιστή.
Να διαθέτει μηχανισμό ασφάλισης της θυρίδας του θαλάμου, αισθητήρα ανοίγματος πόρτας, ασφαλιστικό μηχανισμό διακοπής της λειτουργίας του σε περίπτωση υπερθέρμανσης, βαλβίδα εκτόνωσης σε περίπτωση υπερπίεσης & διάταξη προστασίας του όλου συστήματος λόγω έλλειψης νερού της ατμογεννήτριας.
Να παραδοθεί με τρία (3) καλάθια αποστείρωσης εργαλείων διαμέτρου περίπου 270[mm], ύψους περίπου 200[mm] από ανοξείδωτο ατσάλι και όλα τα αναγκαία εξαρτήματα - υλικά - διατάξεις εγκατάστασής του από τον ανάδοχο, για την άριστη λειτουργία του.
Να δοθούν προς επιλογή επιπλέον είδη είτε εξαρτήματα του κλιβάνου που δεν περιλαμβάνονται στην βασική σύνθεσή του, όπως αποστακτήρας κ.α.

Στον αναφερόμενο κλίβανο η κάθε προσφέρουσα εταιρία οφείλει επί ποινή απορρίψεως, να αντιστοιχίσει όλες της ζητούμενες τεχνικές προδιαγραφές του (μία προς μία και με την σειρά της διακήρυξης), με παραπομπές σε συνημμένα επίσημα έντυπα εμπορικά ή φυλλάδια χρήσης του κατασκευαστή ή άλλα επίσημα έγγραφα.
Οι προσφερόμενες τιμές δεν πρέπει να υπερβαίνουν την προϋπολογισθείσα δαπάνη που έχει καθορισθεί.

Οι προσφορές που παρουσιάζουν αποκλίσεις από τις ζητούμενες τεχνικές προδιαγραφές, θα αποκλείονται ως απαράδεκτες.
Η κάθε προσφορά πρέπει να συνοδεύεται από τα ακόλουθα πιστοποιητικά – βεβαιώσεις - κανονισμούς – απαιτήσεις – οδηγίες: 
Ο αναφερόμενος κλίβανος υγρής αποστείρωσης να είναι πιστοποιημένος σύμφωνα με τα τελευταία ευρωπαϊκά πρότυπα ποιότητας & ασφάλειας, να συμμορφώνεται με τις ισχύουσες απαιτήσεις - οδηγίες, τους ισχύοντες κανονισμούς και να διαθέτει πιστοποίηση κατά CE mark και ISO.

Να διατίθενται από αντιπρόσωπο που έχει ΕΝ ISO 9001:2015 και βεβαίωση συμμόρφωσης με την Υπ. Απόφαση 1348/04, που αφορά τη διακίνηση και τεχνική υποστήριξη Ιατροτεχνολογικών προϊόντων).

Βεβαίωση από τον προμηθευτή 10ετούς κάλυψης σε συντήρηση – επισκευές και ανταλλακτικά.

Βεβαίωση εγγύησης από τον προμηθευτή για την καλή και ασφαλή λειτουργία του προσφερόμενου εξοπλισμού για τουλάχιστον δύο (2) έτη.
Τυχόν περιπτώσεις που δεν καλύπτονται από την εγγύηση (π.χ. αναλώσιμα ή εργασίες), θα πρέπει οπωσδήποτε να αναφερθούν. Ημερομηνία έναρξης της εγγύησης θεωρείται η ημερομηνία υπογραφής του Πρωτοκόλλου Οριστικής Παραλαβής, με το οποίο βεβαιώνεται η οριστική ποσοτική και ποιοτική παραλαβή, σύμφωνα με τους όρους της Σύμβασης. Το Πρωτόκολλο Οριστικής Παραλαβής θα συνταχθεί στο Κέντρο Υγείας από ορισθείσα επιτροπή παραλαβής του μηχανήματος. 
Βεβαίωση από τον προμηθευτή ότι διαθέτει εξειδικευμένο τμήμα τεχνικής υποστήριξης με την ανάλογη τεχνογνωσία και δυνατότητες συντήρησης - αποκατάστασης βλαβών του προσφερόμενου εξοπλισμού και να είναι επίσημα εξουσιοδοτημένος για την διανομή και τεχνική υποστήριξη του. 
Κατά τη διάρκεια του χρόνου εγγύησης θα γίνονται, με ευθύνη και μέριμνα του Προμηθευτή, δωρεάν και παρουσία των υπευθύνων της Υπηρεσίας, όλοι οι προληπτικοί έλεγχοι και οι συντηρήσεις, όταν και όπως προβλέπονται από τον κατασκευαστή, καθώς και η αποκατάσταση όλων των έκτακτων βλαβών, με επισκευή ή αντικατάσταση των τμημάτων που έχουν υποστεί βλάβη, από εξειδικευμένο τεχνικό, ο οποίος υποχρεούται να επεμβαίνει επιτόπου & άμεσα (το πολύ εντός 12ώρου παρουσία στην Μονάδα Υγείας), από την έγγραφη ή τηλεφωνική ειδοποίησή του από την Τ.Υ., ή τους υπευθύνους του Κέντρου Υγείας. Το μηχάνημα θα εγκατασταθεί και θα παραδοθεί σε πλήρη και κανονική λειτουργία, με φροντίδα και δαπάνη του Προμηθευτή, στο Κέντρο Υγείας. Ο προμηθευτής οφείλει να λάβει γνώση των υφιστάμενων εγκαταστάσεων, με χρόνο παράδοσης το αργότερο εντός δύο (2) μηνών από την ημέρα υπογραφής της σύμβασης.

Ο προμηθευτής πρέπει να εκπαιδεύσει δωρεάν τους χρήστες για την λειτουργία του και τους τεχνικούς για τις επισκευές του και να παραδώσει φυλλάδια οδηγιών χρήσης - συντήρησης στην Ελληνική γλώσσα και Service manual στα Αγγλικά. 

Να περιγραφεί το αναλυτικό πρόγραμμα συντηρήσεων που προβλέπεται από τον κατασκευαστή, να διευκρινιστούν σαφώς οι χρόνοι και το είδος των συντηρήσεων που πρέπει να κάνει ο εξουσιοδοτημένος αντιπρόσωπος και ενδεχομένως ο χρήστης και να αναφερθούν αναλυτικά όλα τα απαιτούμενα αναλώσιμα ή άλλα υλικά των συντηρήσεων, με τους κωδικούς, τις τιμές και το χρόνο ζωής τους.
ΚΡΙΤΗΡΙΑ  ΑΞΙΟΛΟΓΗΣΗΣ

1) Συμφωνία με τις τεχνικές προδιαγραφές. Ποιότητα - αξιοπιστία - απόδοση. Λειτουργικά χαρακτηριστικά.           Συντελεστής βαρύτητας 60%

2) Εγγύηση καλής λειτουργίας.                         Συντελεστής βαρύτητας 10%

3) Τεχνική Υποστήριξη, service, πελατολόγιο. Συντελεστής βαρύτητας 30%

